paragraph_text: Švedska je zemlja u sjevernoj Europi na skandinavskom poluotoku. Graniči s Norveškom na zapadu, Finskom na sjeveroistoku na istoku i jugu su Baltičko more i Botnički zaljev. Švedska ima dugu obalu na istočnoj strani i Skandinavsko gorje na zapadnoj granici, područje koje razdvaja Švedsku od Norveške. Ona ima pomorske granice s Danskom, Njemačkom, Poljskom, Rusijom, Litvom, Latvijom i Estonijom, a također je povezana s Danskom Oresundskim mostom. S 450.295 km<sup>2</sup> Švedska je 55. zemlja po veličini u svijetu, te je peta po veličini u Europi, a najveća u sjevernoj Europi.